Pielikums

Cēsu novada domes

12.06.2025.lēmumam Nr.228

Apstiprināts

ar Cēsu novada domes

12.06.2025.lēmumu Nr.228

**NOLIKUMS**

Cēsīs, Cēsu novadā

2025.gada 12.jūnijā Nr.334

**Cēsu novada uzņēmējdarbības grantu konkursa**

**“UZRĀVIENS 2025”**

**NOLIKUMS**

**I VISPĀRĪGIE NOTEIKUMI**

* 1. Cēsu novada uzņēmējdarbības grantu konkursa “UZRĀVIENS 2025” nolikumā lietotie termini:
		1. **Granta saņēmējs** – Pretendents, kura Pieteikums atbilst Nolikuma prasībām un kuram ar komisijas lēmumu piešķirts Grants;
		2. **Grants** – ar Komisijas lēmumu Pretendentam piešķirti finanšu līdzekļi Projekta īstenošanai;
		3. **Komisija** - Konkursa vērtēšanas komisija, kas iecelta un apstiprināta Pašvaldības noteiktajā kārtībā;
		4. **Konkurss** - Cēsu novada uzņēmējdarbības grantu konkurss “UZRĀVIENS 2025”;
		5. **Nolikums** – Cēsu novada uzņēmējdarbības grantu konkursa “UZRĀVIENS 2025” nolikums;
		6. **Pašfinansējums** – finanšu līdzekļu apjoms, ko nodrošina Pretendents sava pieteiktā Projekta īstenošanai.
		7. **Pašvaldība** – Cēsu novada pašvaldība;
		8. **Pieteikums** - Pretendenta pieteikums dalībai Konkursā;
		9. **Pretendents** – juridiska persona, kas reģistrējusies LR Komercreģistrā, vai fiziska persona, kas projekta apstiprināšanas gadījumā reģistrēsies LR komercreģistrā kā komersants, un kas atbilst šī Nolikuma prasībām, un ir iesniegusi pieteikumu Konkursā;
		10. **Projekts** – Komercdarbības ideja, kuru Pretendents apņemas īstenot Cēsu novada administratīvajā teritorijā, saņemot grantu;
		11. **Rīkotājs** – Cēsu novada pašvaldības iestāde “Uzņēmējdarbības un tūrisma pārvalde”, juridiskā adrese – Raunas iela 8, Cēsis, Cēsu novads, LV-4101, kura saskaņā ar Nolikuma nosacījumiem organizē Konkursu, slēdz līgumu par Nolikuma 1.7. punktā minētā finansējuma piešķiršanu, kā arī administrē noslēgto līgumu izpildi;
	2. Nolikums nosaka kārtību, kādā Rīkotājs sagatavo un izsludina Konkursu, pieņem lēmumus par Grantu piešķiršanu un Granta līgumu noslēgšanu, uzrauga Projektu īstenošanu, kā arī gadījumus, kad Granta saņēmējam ir pienākums atmaksāt piešķirtos finanšu līdzekļus.
	3. Konkursa Nolikumu apstiprina ar Cēsu novada pašvaldības domes lēmumu.
	4. Nolikums stājas spēkā pēc tā saskaņošanas Latvijas Republikas Finanšu ministrijā.
	5. **Konkursa mērķis** - veicināt uzņēmējdarbības attīstību Cēsu novadā, atbalstot jaunu uzņēmumu veidošanu un esošo uzņēmumu jaunu produktu un pakalpojumu attīstību, tajā skaitā apritīgas ekonomikas jomā.
	6. **Konkursa uzdevums** - sniegt finansiālu atbalstu komersantiem, līdzfinansējot uzņēmējdarbības attīstības projektus, kas saistīti ar jaunu produktu un/vai pakalpojumu attīstību un uzņēmuma eksportspējas veicināšanu.
	7. Kopējais pieejamais Konkursa finansējums ir **54 000 EUR** (piecdesmit četri tūkstoši euro), tai skaitā:
		1. Cēsu novada pašvaldības budžeta finansējums 30 000 EUR (trīsdesmit tūkstoši euro, 00 centi) apmērā;
		2. LIFE integrētā projekta “Atkritumi kā resursi Latvijā – Reģionālās ilgtspējas un aprites veicināšana, ieviešot atkritumu kā resursu izmantošanas koncepciju" (LIFE Waste To Resources IP, LIFE20 IPE/LV/000014) programmā (turpmāk- LIFE projekts) pieejamais finansējums 24 000 EUR (divdesmit četri tūkstoši euro, 00 centi).
	8. Rīkotājs apņemas organizēt Konkursu tā, lai nodrošinātu Konkursa norises konfidencialitāti attiecībā uz Pretendenta Pieteikumu (tajā skaitā pieteikto ideju). Konkursa norises laikā visas iesaistītās personas (Komisijas locekļi, Komisijas sekretārs, neatkarīgie eksperti u.c. personas), kas vērtē vai jebkāda cita pamatota iemesla dēļ iegūst piekļuves tiesības Pieteikumam, pirms šādu dokumentu saņemšanas paraksta konfidencialitātes apņemšanos par Pieteikuma informācijas neizpaušanu. Apņemšanās neattiecas uz informāciju, kas Pieteikuma iesniegšanas dienā ir publiski pieejama Pretendenta vai citas ar Rīkotāju nesaistītas personas darbības vai bezdarbības dēļ. Informācijas neizpaušanas pienākums nav spēkā, ja to pieprasa valsts vai pašvaldības iestādes saskaņā ar spēkā esošo normatīvo aktu prasībām.

**II KONKURSA IZSLUDINĀŠANA**

* 1. Paziņojumu par Konkursa izsludināšanu publicē Cēsu novada pašvaldības bezmaksas izdevumā “Cēsu novada Vēstis” un mājaslapā [www.cesunovads.lv](http://www.cesunovads.lv).
	2. Paziņojumā norāda Konkursa nosaukumu, informāciju par Rīkotāju, Pieteikumu iesniegšanas vietu un termiņu, kā arī Rīkotāja kontaktinformāciju.
	3. Konkursa norises laiks tiek noteikts Konkursa publikācijā.
	4. Pieteikumus var iesniegt līdz Konkursa publikācijā noteiktajam laikam.
	5. Konkursa ietvaros var tikt izsludinātas vairākas pieteikšanās kārtas, ņemot vērā pieejamo un neizlietoto finansējumu, paziņojumu par atkārtotu Konkursu publicējot Nolikuma 2.1. punktā noteiktajā kārtībā.
	6. Katrā Konkursa kārtā iesniegtie Projekti tiek vērtēti neatkarīgi no iepriekšējām kārtām.
	7. Konkursa Nolikums un Pieteikuma veidlapas tiek publicētas Pašvaldības mājaslapā [www.cesunovads.lv](http://www.cesunovads.lv).
	8. Konkursa Pieteikuma sagatavošanas laikā ir iespējams saņemt konsultāciju pie uzņēmējdarbības speciālista, zvanot +371 25723833 vai rakstot uz e-pastu: bizness@cesunovads.lv.
	9. Rīkotājs sniedz rakstisku atbildi uz jautājumiem par Konkursa pieteikuma sagatavošanu, ja tas ir saņēmis šādu pieprasījumu ne vēlāk kā 3 (trīs) darba dienas pirms Konkursa Pieteikumu iesniegšanas termiņa beigām.

**III FINANSĒJUMS**

* 1. Finansējuma sadalījums Projektiem tiek veikts Konkursa kārtībā.
	2. Pretendents var pieteikties Granta summai līdz 8 000 EUR (astoņi tūkstoši eiro) šādā sadalījumā:
		1. līdz 5 000 EUR (pieci tūkstoši euro) jauna produkta vai pakalpojuma radīšanai vai komercdarbības uzsākšanai;
		2. papildu 3 000 EUR (trīs tūkstoši) LIFE projekta programmas ietvaros, Pretendentam attīstot apritīguma vērtēšanas kritērijiem atbilstošu produktu un/vai pakalpojumu.
	3. Maksimālā Granta intensitāte:

3.3.1. Nolikuma 3.2.1. apakšpunktā minētajam mērķim Pretendentam ir tiesības saņemt Grantu 70% (septiņdesmit procentu) apmērā no Pretendenta Pieteikumā norādītajām atbalstāmajām izmaksām, nodrošinot 30% (trīsdesmit procentus) Pretendenta Pašfinansējumu Projektā;

3.3.2. Nolikuma 3.2.2. apakšpunktā minētajam mērķim – Pretendentam ir tiesības saņemt 100% (viens simts procentus) no Pretendenta Pieteikumā norādītajām atbalstāmajām izmaksām.

* 1. Līdzfinansējumu (Grantu) šajā Nolikumā atbalstāmo darbību ietvaros piešķir kā komercdarbības atbalstu (de minimis), ievērojot Eiropas Komisijas 2023.gada 13.decembra Regulas (ES) Nr.2023/2831 par Līguma par Eiropas Savienības darbību 107. un 108. panta piemērošanu de minimis atbalstam (turpmāk- Komisijas regula Nr. 2023/2381), kā arī šajā Nolikumā ietvertos nosacījumus.
	2. Atbalstu Konkursa ietvaros nevar apvienot ar citu de minimis atbalstu vai citu komercdarbības atbalstu par vienām un tām pašām attiecināmajām izmaksām citu atbalsta programmu vai ad-hoc atbalsta projekta ietvaros, neatkarīgi no publiskā finansējuma avota.
	3. Konkursa ietvaros piešķirtā Granta naudas līdzekļi tiek izsniegti divās daļās:
		1. pirmā daļa 70% (septiņdesmit procenti) apmērā, pēc līguma parakstīšanas par Granta piešķiršanu;
		2. otrā daļa 30% (trīsdesmit procenti) atbalsta apmērā, pēc Projekta īstenošanas un gala atskaites iesniegšanas un apstiprināšanas.

**IV PRASĪBAS PRETENDENTAM UN TĀ TIESĪBAS**

* 1. Pretendents var saņemt Grantu vienam Projektam vienā izsludinātajā Konkursa kārtā.
	2. Konkursa Pieteikumu var iesniegt Pretendents:
		1. fiziska persona, kura sasniegusi 18 gadu vecumu;
		2. juridiska persona - LR Komercreģistrā reģistrēts komersants:
			1. kura apgrozījums iepriekšējā taksācijas gadā nepārsniedz 500 000 (pieci simti tūkstoši euro) EUR;
			2. kura darbinieku skaits iepriekšējā taksācijas gadā nepārsniedz 10 (desmit);
			3. kurš savu saimniecisko darbību veic novada administratīvajā teritorijā, vai tā struktūrvienības adrese Projekta īstenošanas nodrošināšanai ir reģistrēta Cēsu novada administratīvajā teritorijā.
	3. Konkursa pieteikums nav vērtējams, ja uz Pretendentu attiecināms kaut viens no šādiem apstākļiem:
		1. Pretendents ar tiesas lēmumu pasludināts par maksātnespējīgu, tajā skaitā atrodas tiesiskās aizsardzības procesā, ārpus tiesas tiesiskās aizsardzības procesā;
		2. Pretendents Pieteikuma iesniegšanās brīdī pilnā apmērā un normatīvajos aktos noteiktajos termiņos nav samaksājis nodokļus un / vai citus valsts vai pašvaldību noteiktos obligātos maksājumus (parādu summa līdz EUR 150 netiek ņemta vērā);
		3. Pretendentam ir noteiktas sankcijas atbilstoši Starptautisko un Latvijas Republikas nacionālo sankciju likuma 11.1 panta pirmajai un otrajai daļai;
		4. Pretendenta Pieteikums nav atbilstošs Nolikumam;
		5. Pretendents savu komercdarbību veic vai plāno veikt šādās nozarēs:
			1. azartspēļu nozarē (NACE 92.00);
			2. alkoholisko dzērienu tirdzniecības nozarē (NACE 46.34 un 47.25);
			3. alkohola ražošana (NACE 11.1 līdz NACE 11.05 );
			4. tabakas izstrādājumu tirdzniecības nozarē (NACE 46.35 un 47.26 );
			5. ieroču un munīcijas tirdzniecības nozarē (NACE 47.78);
			6. citur neklasificēta jaunu preču mazumtirdzniecība specializētajos veikalos (NACE 47.78);
			7. ieroču un munīcijas tirdzniecības nozarē (NACE 47.78 "Citur neklasificēta jaunu preču mazumtirdzniecība specializētajos veikalos" iekļautā ieroču un munīcijas mazumtirdzniecība);
			8. operācijas ar nekustamo īpašumu (NACE 68.1 līdz NACE 68.3 );
			9. ar intīma rakstura izklaidi saistītā nozarē;
		6. pretendents Pieteikuma vērtēšanas gaitā centies iegūt konfidenciālu informāciju vai jebkādā veidā ietekmēt lēmumu pieņemšanas procesu;
		7. Pretendents ir tieši vai netieši saistīts (un šis apstāklis ir objektīvi pierādāms) ar kādu no Komisijas locekļiem vai personām, kuras piedalās Konkursa vērtēšanā un var iegūt ierobežotas pieejamības informāciju.
	4. Pretendents ir atbildīgs par Pieteikumā ietvertās informācijas un iesniegto dokumentu patiesumu un īstumu.
	5. Pretendentam ir tiesības:
		1. saņemt Rīkotāja skaidrojumu par šo Nolikumu;
		2. atsaukt iesniegto Pieteikumu pirms Pieteikuma iesniegšanas termiņa beigām;
		3. saņemt lēmumu par Konkursa rezultātiem;
		4. slēgt līgumu un saņemt Grantu Pieteikuma atbalstīšanas gadījumā.
	6. Pretendentam ir pienākums ievērot šo Nolikumu.

**V KONKURSA PIETEIKUMA ATTIECINĀMĀS UN NEATTIECINĀMĀS IZMAKSAS, AKTIVITĀTES**

* 1. Konkursa ietvaros attiecināmas aktivitātes, kas tiešā veidā vērstas uz:
		1. Jauna produkta vai pakalpojumu attīstību (produkts vēl nav pārdošanā);
		2. Jauna produkta vai pakalpojuma radīšanu;
		3. Jauna produkta izveidi no otrreizēji izmantotiem materiāliem;
		4. Jauna produkta izveidi vai izejvielu aizstāšanu esošam produktam, sadarbojoties ar citu uzņēmumu un izmantojot tā blakusproduktus vai pārpalikumus;
		5. Lietu remonta pakalpojuma attīstīšanu;
		6. Lietu nomas vai koplietošanas pakalpojuma attīstīšanu.
	2. Par Konkursa Projekta Pieteikuma attiecināmām izmaksām tiek noteiktas sekojošas izmaksas:
		1. Produkta/pakalpojuma prototipa izstrādes, testēšanas, sertificēšanas un aizsardzības izmaksas;
		2. Iekārtu, instrumentu, materiālu un aprīkojuma iegāde un uzstādīšana;
		3. Mārketinga aktivitātes, kas tiešā veidā saistītas ar jaunā/inovatīvā produkta pārdošanu un virzīšanu tirgū.
	3. Par neattiecināmām izmaksām tiek noteiktas:
		1. Izmaksas, kas radušās pirms līguma noslēgšanas;
		2. Konkursa Pieteikuma sagatavošanas izmaksas;
		3. Darba algas izmaksas;
		4. Operācijas ar nekustamo īpašumu;
		5. Darbības azartspēļu, starpniecības un finanšu apdrošināšanas jomā;
		6. Darbības tabakas ražošanas un rūpniecisku alkoholisko dzērienu ražošanas jomā;
		7. Darbības intīma rakstura izklaides jomā;
		8. Izmaksas parādu, soda naudu un uzrēķinu segšanai;
		9. Remonta izmaksas vai citi ieguldījumi nomātā īpašumā, ja uz Konkursa Projekta Pieteikuma iesniegšanas brīža noslēgts nomas līgums mazāk kā pieci gadi;
		10. Darbības, kurās netiek attīstīts jauns produkts, pakalpojums vai nav paredzēti būtiski uzlabojumi esošajā piedāvājumā;
	4. Grantu nepiešķir un Pieteikumu noraida, ja no tā izriet, ka iegādājamās vienības paredzēts izmantot personiskiem nolūkiem vai vajadzībām.
	5. Nav atbalstāmi Projekti, kas jau iepriekš saņēmuši Grantu no Pašvaldības par tām pašām vai būtiski līdzīgām aktivitātēm. Par to pašu Projektu tiek uzskatīts arī uzlabots vai papildināts variants, ja saglabājas tā būtība, mērķauditorija un rezultāts.
	6. Konkursā var piedalīties Pretendents, kurš ir saņēmis Pašvaldības Grantu arī iepriekš , ja tas nav pretrunā ar Nolikuma 5.5. punktu, ir izpildītas visas līdz šim noslēgto līgumu saistības, kā arī Pašvaldība ir apstiprinājusi iepriekš izsniegta finansējuma noslēguma atskaites.

**VI PIETEIKUMA IESNIEGŠANA**

* 1. Pieteikums Konkursam iesniedzams atbilstoši publikācijā par Konkursa izsludināšanu noteiktajā termiņā.
	2. Pieteikums aizpildāms elektroniski, augšuplādējot un pievienojot pieteikuma anketā norādītajā vietā Konkursa Pieteikuma pielikumus:
		1. Elektroniski aizpildīta Konkursa pieteikuma anketa saitē: <https://ej.uz/uzraviens2025>;
		2. Pieteikuma veidlapa (Konkursa Nolikuma Pielikums Nr.1);
		3. Aizpildītu de minimis atbalsta veidlapas izdruku vai norādi uz sistēmā izveidotās un apstiprinātās veidlapas identifikācijas numuru. Veidlapa aizpildāma saskaņā ar Ministru kabineta 2018.gada 21.novembra noteikumiem Nr.715 “De minimis atbalsta uzskaites un piešķiršanas kārtība” (turpmāk - MK noteikumi Nr.715);
		4. Video materiāls (atbilstoši Konkursa Nolikuma Pielikumam Nr.3.);
	3. Papildu Nolikuma 6.2. punktā minētajiem dokumentiem Pretendentam ir tiesības pievienot arī citus dokumentus, kas sniedz būtisku informāciju par pašu Pretendentu vai plānoto darbību.
	4. Pieteikumu paraksta Pretendents (fiziska persona) vai juridiskas personas paraksttiesīga persona, atkarībā no Pretendenta juridiskā statusa.
	5. Grozījumi Projekta Pieteikumā pēc tā iesniegšanas var tikt veikti tikai īpašos gadījumos (piemēram,

Projektā iesaistīto personu slimības vai citu iepriekš objektīvi neparedzamu apstākļu rezultātā), rakstiskā iesniegumā par to informējot Rīkotāju. Rīkotājam ir tiesības nepieņemt grozījumus Pieteikumā uz šī Nolikuma punkta pamata, ja izvērtējot ir secināms, ka grozījumu iesniegšana ir nepamatota.

* 1. Pieteikumam jābūt noformētam latviešu valodā.

**VII KONKURSA PIETEIKUMU IZVĒRTĒŠANA UN REZULTĀTU PAZIŅOŠANA**

* 1. Konkursam iesniegtos Projektu Pieteikumus izvērtē ar Cēsu novada pašvaldības Izpilddirektora rīkojumu apstiprināta Konkursa Komisija – Cēsu novada pašvaldības pārstāvji, kā arī nepieciešamības gadījumā tiek pieaicināti speciālisti un neatkarīgi eksperti.
	2. Konkursa Pieteikumi tiek vērtēti pēc šādiem kritērijiem:
		1. Pretendenta atbilstība Nolikuma prasībām;
		2. Konkursa Pieteikuma atbilstība kvalitatīvā vērtējuma kritērijiem:
			1. Tiek radīts jauns produkts vai pakalpojums, kas līdz šim nav bijis pieejams klientiem vai tirgū kopumā. Tas var būt inovatīvs risinājums vai būtiska esošā produkta vai pakalpojuma uzlabošana — mainot tā funkcionalitāti, kvalitāti vai pieejamību. Izmaiņas nav tikai virspusējas vai tehniskas, bet rada skaidri uztveramu un nozīmīgu ieguvumu lietotājiem vai sabiedrībai kopumā;
			2. Pretendents pēdējo trīs gadu laikā nav saņēmis Cēsu novada Grantu par identisku vai būtiski nemainītu produktu / pakalpojumu. Atbalsts nav paredzēts atkārtotai līdzīga satura aktivitāšu (piemēram, tādu pašu mārketinga vai aprīkojuma iegādes) finansēšanai gadu no gada;
			3. Pieteikuma tāmē jābūt uzrādītam, kā tiks īstenota iecere pēc Granta piešķiršanas, kā arī jāiekļauj pamatots Pretendenta Pašfinansējuma apmērs un pieejamie resursi. Tāmei jāsniedz pārliecība, ka Projekta rezultātu iespējams sasniegt arī daļēji bez Granta.
	3. Komisija pieteikumus vērtē saskaņā ar Nolikumā noteiktajiem kvalitatīvajiem kritērijiem, Konkursa mērķi un uzdevumu.
	4. Projektu Pieteikumi netiek izvērtēti šādos gadījumos:
		1. neatbilst Konkursa Pieteikuma iesniegšanas, noformējuma un satura kritērijiem;
		2. ja Projekta Pieteikums uz Projekta izskatīšanas brīdi jau ir realizēts;
		3. ja Pretendents nav nokārtojis līdzšinējās saistības ar Cēsu novada pašvaldību, kurām ir iestājies izpildes termiņš.
	5. Pieteikumu atvēršana un vērtēšana notiek slēgtās Komisijas sēdēs.
	6. Pieteikuma vērtēšana notiek divās kārtās:
		1. pirmajā kārtā Komisijas sekretārs pārbauda Pieteikuma atbilstību Nolikuma prasībām - atbilstību noteiktajai formai, visu nepieciešamo dokumentu klātbūtnei un elektroniskā paraksta (-u) esamību, , Pieteikuma iesniegšanai noteiktajā laikā un citas prasības, neietverot Pieteikuma satura vērtēšanu. Pieteikums, kas saņēmis vismaz vienu vērtējumu „nē”, tiek noraidīts un netiek virzīts uz vērtēšanas otro kārtu;
		2. otrajā kārtā tiek vērtēta Pretendenta prezentācija, kā arī atbildes uz Komisijas jautājumiem. Prezentāciju var sniegt klātienē vai, attaisnojošu iemeslu dēļ, ja Pretendentam nav iespēja pievienoties klātienē, tad attālināti, izmantojot tam paredzētos rīkus (MS Teams, Zoom u.c.). Komisija nosaka laiku, kad Pretendentam klātienē vai attālināti jāsniedz savas biznesa idejas un plāna prezentācija, informējot pretendentu ne vēlāk kā 5 darba dienas iepriekš, uz iesniegumā norādīto e-pasta adresi. Pieteikumus un prezentācijas vērtē katrs Komisijas loceklis individuāli, saskaņā ar Nolikuma 7.2.3. apakšpunktā minētajiem vērtēšanas kritērijiem.
	7. Konkursa Komisijas sekretārs apkopo visu Komisijas locekļu individuālos vērtējumus, tos sarindojot no lielākā rezultāta uz mazāko.
	8. Par Konkursa uzvarētājiem pasludina Pretendentus, kuru Pieteikumi pēc vērtēšanas saņēmuši vislielāko punktu skaitu, bet ne mazāk kā 60 (sešdesmit) % no vērtējumu kopsummas. Ja divi vai vairāki Pieteikuma iesniedzēji saņem vienādu punktu skaitu, tad par vietu sadalījumu lemj Komisija, balsojot klātesošajiem Komisijas locekļiem. Ja balsošanā radies vienāds Komisijas locekļu balsu sadalījums, izšķirošās balss tiesības ir Komisijas priekšsēdētājam.
	9. Komisija var pieņemt lēmumu atbalstīt Projektu daļēji vai noraidīt to. Ja Projekts tiek atbalstīts daļēji, Konkursa uzvarētājs var īstenot visu Projektu vai arī tikai daļēji, ar nosacījumu, ka Rīkotāja piešķirtais Grants nepārsniedz 70% no kopējām izmaksām. Konkursa Komisija ir tiesīga noteikt, kurām tāmes pozīcijām Grants tiek piešķirts. Projekta daļējas īstenošanas gadījumā, līdz Līguma slēgšanai, Konkursa uzvarētājam jāiesniedz jauna, precizēta Projekta tāme.
	10. Komisijai ir tiesības pieprasīt Pretendentam precizēt informāciju par Pieteikumu, norādot termiņu, līdz kuram jāiesniedz Pieteikuma precizējumi, kā arī ir tiesīga veikt aritmētiskos kļūdu labojumus.
	11. Lēmumu par atbalstītajiem pieteikumiem un Granta piešķiršanu Komisija pieņem ne vēlāk ka 30 (trīsdesmit) kalendāro dienu laikā pēc Pieteikumu iesniegšanas termiņa beigām.
	12. Komisijas loceklis nepiedalās iesniegto pieteikumu izskatīšanā un lēmuma pieņemšanā, ja šīs darbības var ietekmē attiecīgās personas, tās radinieku, darījuma partneru vai personas, ar kuru viņam kopīga saimniecība, personiskās un mantiskās intereses.
	13. Par Konkursa rezultātiem Pretendenti tiek rakstiski informēti par Konkursā iegūto punktu skaitu un piešķirtā Granta apmēru, ja tāds konkrētajam Projektam piešķirts.
	14. Pēc Līguma Granta saņēmējiem noslēgšanas, informācija par Konkursa norises rezultātiem un Grantu saņēmējiem, iekļaujot informāciju par Granta saņēmēja juridisko nosaukumu, projekta nosaukumu un Granta apmēru, tiek:
		1. publicēta Pašvaldības bezmaksas izdevumā “Cēsu novada Vēstis”;
		2. publicēta mājas lapā [www.cesunovads.lv](http://www.cesunovads.lv) un citos Cēsu novada Pašvaldības komunikācijas kanālos.

**VIII LĪGUMA SLĒGŠANAS UN LĪGUMSAISTĪBU IZPILDES KĀRTĪBA**

* 1. Pamatojoties uz Komisijas lēmumu par Granta piešķiršanu vai atteikumu, Rīkotājs nosūta attiecīgu paziņojumu Pretendentam. Granta piešķiršanas gadījumā Pretendents tiek uzaicināts noslēgt Līgumu par Granta piešķiršanu (turpmāk – Granta līgums).
	2. Ja Pretendents ir fiziska persona un Komisija ar lēmumu ir piešķīrusi šai personai Grantu (Konkursa uzvarētājs), Rīkotāja paziņojumā papildus tiek norādīts uzaicinājums reģistrēt komercdarbību Latvijas Republikas Komercreģistrā. Līgums par Granta saņemšanu ar Konkursa uzvarētāju tiek noslēgts tikai pēc reģistrācijas komercreģistrā.
	3. Rīkotājs sagatavo un noslēdz Granta līgumu ar LR Uzņēmumu reģistrā reģistrētu komersantu. Līgums noslēdzams 30 (trīsdesmit) darba dienu laikā pēc reģistrācijas LR Uzņēmumu reģistra Komercreģistrā vai pēc Konkursa rezultātu paziņošanas, ja Pretendents jau ir bijis komersanta statusā Pieteikuma iesniegšanas brīdī.
	4. Ar Granta līguma noslēgšanas dienu Pretendents iegūst Granta saņēmēja statusu.
	5. Ja Pretendentam ir piešķirts papildu Grants LIFE projekta ( apritīgas ekonomikas projektu) programmas ietvaros, nosacījumus par šī projekta finansējuma izlietojumu Rīkotājs iekļauj Granta līgumā.
	6. Rīkotājs patur tiesības pirms Granta līguma noslēgšanas:
		1. pieprasīt no Granta saņēmēja papildu informāciju (t.sk., lai pārbaudītu Līdzfinansējuma saņēmēja sniegtās informācijas patiesumu vai atbilstību nolikuma prasībām);
		2. pārcelt Projekta tāmē norādītās plānotās izmaksu pozīcijas starp atbalstāmajām un neatbalstāmajām izmaksām.
	7. Ja Granta līgums netiek noslēgts 30 darba dienu laikā pēc Nolikuma 8.3. punktā noteiktā termiņa iestāšanās, Pretendents zaudē tiesības saņemt ar Komisijas lēmumu piešķirto Grantu.
	8. Projekts jāīsteno atbilstoši Pieteikumā paredzētajam mērķim 12 (divpadsmit) mēnešu laikā no Granta līguma noslēgšanas brīža.
	9. Konkursa Rīkotājam ir tiesības samazināt izmaksājamo Granta summu vai tās daļu, ja Granta saņēmējs ir izlietojis mazāku finanšu līdzekļu apjomu, nekā paredzēts saskaņotajā Projekta tāmē.
	10. Rīkotājam ir tiesības neizmaksāt Grantu vai tā daļu, ja Granta saņēmējs:
		1. jebkādā veidā ir maldinājis Konkursa Rīkotāju;
		2. nav iesniedzis visu pieprasīto informāciju vai dokumentus;
		3. neievēro noslēgtā Granta līguma nosacījumus;
		4. Projekts netiek īstenots noteiktajā termiņā;
		5. Projekta izmaiņas nav rakstiski saskaņotas ar Rīkotāju;
		6. piešķirtais Grants netiek izlietots atbilstoši Granta līguma nosacījumiem, Projekta tāmei vai Projektā paredzētajiem mērķiem,
		7. tiek fiksēti finanšu pārkāpumi.
	11. Konkursa Rīkotājs patur tiesības likt nekavējoties atmaksāt izmaksāto Grantu vai tā daļu, ja Granta saņēmējs:
		1. nav iesniedzis izdevumus apliecinošos vai citus atbilstošos dokumentus;
		2. nav iesniedzis kaut vienu no atskaitēm par Granta izlietojumu, pārskatiem vai kāda no atskaitēm pamatotu iemeslu dēļ nav apstiprināta no Konkursa Rīkotāja puses;
		3. piešķirto Grantu vai tā daļu izlietojis citu mērķu sasniegšanai bez iepriekšējas rakstiskas saskaņošanas ar Rīkotāju.
	12. Pēc Projekta īstenošanas Granta saņēmējam jāiesniedz noslēguma atskaite par Projekta norisi un Granta izlietojumu, kā arī attaisnojuma dokumentu kopijas, kas apliecina piešķirtā Granta izlietojumu atbilstoši Granta līgumam un Projekta pieteikumam. Atskaite jāiesniedz Rīkotājam saskaņošanai ne vēlāk kā viena mēneša laikā pēc paredzētā Projekta īstenošanas beigu termiņa. Noslēguma atskaites neiesniegšana šajā punktā noteiktajā termiņā ir pamats iepriekš izsniegta Granta atmaksai un atlikušās Granta daļas neizmaksāšanai.
	13. Noslēguma atskaite iesniedzama elektroniskā veidā, parakstot ar drošu elektronisko parakstu atbilstoši Elektronisko dokumentu likumā noteiktajam, nosūtot uz elektroniskā pasta adresi bizness@cesunovads.lv, ar norādi - Noslēguma atskaite “Cēsu novada uzņēmējdarbības grantu konkursam “UZRĀVIENS 2025”. Visiem elektroniskā veidā iesniegtiem dokumentiem, pirms parakstīšanas ar drošu elektronisko parakstu, jābūt sagatavotiem DOC, DOCX, XLS, PDF vai JPG formātā.
	14. Rīkotāja pārstāvjiem ir tiesības veikt pārbaudes (tai skaitā pārbaudes Projekta īstenošanas vietā) pirms Granta piešķiršanas, kā arī Projekta īstenošanas uzraudzības periodā, lai pārliecinātos par:
		1. iegādāto materiālo vērtību atrašanos komercdarbības veikšanas vietā;
		2. komercdarbības norisi atbilstoši iesniegtajam Projekta pieteikumam.
	15. Rīkotājs ir tiesīgs izskatīt un pieņemt lēmumu par Projektu īstenošanas gaitā saņemtajiem precizējumiem, tāmes izmaiņām, kas neietekmē Projekta mērķi, rezultātus un nepalielina Komisijas lēmuma pieņemto Projekta atbalstīšanai piešķirto Granta summu.
	16. Granta saņēmējam Projekta īstenošanas laikā un vienu gadu no Granta līguma noslēgšanas brīža ir pienākums sadarboties ar Rīkotāju, Rīkotāja sadarbības partneriem un/vai medijiem Konkursa aktivitāšu atspoguļošanā.
	17. Granta saņēmējam ir jānodrošina komercdarbība vismaz 3 (trīs) gadus no Granta līguma noslēgšanas brīža. Šajā laikā Granta saņēmējam ir jānodrošina, ka iegādātie pamatlīdzekļi un nemateriālie ieguldījumi ir Granta saņēmēja īpašumā.
	18. Atbilstoši Komisijas regulas Nr.2023/2831 6.panta 3.un 7.punktam, Granta saņēmējs uzglabā visus ar de minimis atbalsta piešķiršanu saistītos datus 10 (desmit) gadus no de minimis piešķiršanas dienas, savukārt Rīkotājs – 10 (desmit) gadus, sākot no dienas, kurā saskaņā ar šajā Nolikumā noteikto kārtību piešķirts pēdējais de minimis atbalsts*.*

**IX De minimis NORMU PIEMĒROŠANA**

* 1. De minimis atbalstu šī Nolikuma ietvaros piešķir līdz 2027.gada 30.decembrim .
	2. De minimis atbalsta piešķiršana un uzskaite tiek veikta saskaņā ar normatīvajiem aktiem par de minimis atbalsta uzskaites un piešķiršanas kārtību.
	3. De minimis atbalstu piešķir, ievērojot Komisijas regulas Nr.2023/2831 1.panta 1.punktā minētos nozaru un darbību ierobežojumus.
	4. Ja atbalsta pretendents vienlaikus darbojas vienā vai vairākās Komisijas regulas Nr.2023/2831 1.panta 1.punkta a), b), c) un d) apakšpunktā minētajās nozarēs, atbalstu drīkst piešķirt tikai tad, ja atbalsta pretendents nodrošina šo nozaru darbību vai uzskaites nodalīšanu, lai saskaņā ar Komisijas regulas Nr.2023/2831 1.panta 2.punktu darbības izslēgtajās nozarēs negūst labumu no de minimis atbalsta, ko piešķir saskaņā ar Nolikumu. Ja Pretendents vienlaikus darbojas vienā vai vairākās nozarēs, kas minētas šī Nolikuma 4.3.5.1.-4.3.5.9. apakšpunktā, de minimis atbalstu drīkst piešķirt tikai tad, ja tas nodrošina šo nozaru darbību vai uzskaites nodalīšanu, nodrošinot, ka darbības izslēgtajās nozarēs negūst labumu no de minimis atbalsta, ko piešķir saskaņā ar Nolikumu.
	5. Piešķirot de minimis atbalstu, Komisija pārbauda, vai plānotais de minimis atbalsts kopā ar iepriekšējos trīs gados, skaitot no atbalsta piešķiršanas (Granta līguma noslēgšanas) dienas, piešķirto de minimis atbalstu viena vienota uzņēmuma līmenī nepārsniedz Komisijas regulas Nr.2023/2831 3.panta 2.punktā noteikto maksimālo de minimis atbalsta apmēru. Viens vienots uzņēmums ir uzņēmums, kas atbilst Komisijas regulas Nr.2023/2831 2.panta 2.punktā noteiktajam.
	6. Par atbalsta piešķiršanas dienu tiek uzskatīta diena, kad ir stājies spēkā noslēgtais Granta līgums. Komisija veic atbalsta pretendenta izvērtēšanu atbilstoši Komisijas regulas Nr.2023/2831 nosacījumiem uz atbalsta piešķiršanas brīdi.

10.2. Ja tiek pārkāpti Komisijas regulas Nr.2023/2831 nosacījumi, Granta saņēmējam ir pienākums atmaksāt Pašvaldībai šī Nolikuma ietvaros saņemto nelikumīgo de minimis atbalstu kopā ar procentiem no līdzekļiem, kas ir brīvi no komercdarbības atbalsta, atbilstoši Komercdarbības atbalsta kontroles likuma IV vai V nodaļas nosacījumiem.

**X PERSONAS DATU APSTRĀDE**

* 1. Projektu Konkursa laikā iegūto Pretendenta personas datu pārzinis ir Rīkotājs un apstrādā tos ar mērķi izskatīt iesniegto Projektu, lai sekmētu uzņēmējdarbības vidi novadā un finansiāli atbalstīt inovatīvu produktu vai pakalpojumu attīstību un jaunu produkta vai pakalpojuma radīšanu novada administratīvajā teritorijā.
	2. Tiesiskais pamats Pretendenta personas datu apstrādei ir komercdarbības atbalsta kontroles normu izpilde, līgumisko attiecību nodibināšana un uzdevumu izpildīšana, ko veic sabiedrības interesēs saskaņā ar Vispārīgās datu aizsardzības regulas 6. panta 1. punkta b) un e) apakšpunktu.
	3. Personas datu saņēmējs ir Pašvaldība, Rīkotāja vadītājs un Komisija, lai apkopotu un vērtētu iesniegtos Projektus.
	4. Rīkotājs Pretendenta personas datu apstrādi veic un datus glabā atbilstoši normatīvo aktu prasībām.
	5. Pretendentam kā datu subjektam ir tiesības:
		1. Pieprasīt Rīkotājam piekļūt Pretendenta kā datu subjekta apstrādātajiem personas datiem, lūgt neprecīzo personas datu labošanu vai dzēšanu, iesniedzot rakstisku pamatojumu lūgumam;
		2. likumā noteiktajos gadījumos lūgt personas datu apstrādes ierobežošanu, kā arī iebilst pret apstrādi;
		3. iesniegt sūdzību par nelikumīgu personas datu apstrādi Datu valsts inspekcijā.
	6. Pretendentam par viņa personas datu apstrādes jautājumiem ir tiesības vērsties pie Cēsu novada pašvaldības datu aizsardzības speciālista, kontaktinformācija: tālrunis +371 64161800, adrese: Raunas iela 4, Cēsis, Cēsu novads, LV4101, elektroniskā pasta adrese: das@cesis.lv

Nolikuma pielikumi:

Pielikums Nr.1 - Konkursa pieteikuma veidlapa;

Pielikums Nr.2 - Konkursa vērtēšanas kritēriji;

Pielikums Nr.3 - Video materiāla sagatavošanas vadlīnijas;

Pielikums Nr.4 - Atskaite par piešķirtā finansējuma izlietojumu veidlapa;

Cēsu novada domes priekšsēdētājs J.Rozenbergs

DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

Pielikums Nr.1

Cēsu novada uzņēmējdarbības Grantu konkursa “UZRĀVIENS 2025”

**PIETEIKUMA VEIDLAPA**

1. **VISPĀRĪGA INFORMĀCIJA PAR PRETENDENTU:**
Aizpildīt tikai vienu no abiem!
	1. **Fiziska persona:**

(Informāciju aizpilda fiziska persona, kura vēl nav reģistrējusies LR Komercreģistrā, bet to apņemas to veikt pēc Granta saņemšanas)

|  |  |
| --- | --- |
| **Vārds, Uzvārds:**  |   |
| **Personas kods:**  |   |
| **Deklarētā dzīvesvieta:**  |   |
| **Tālruņa Nr.:**  |   |
| **E-pasta adrese:**  |   |
| **E- adrese (nav obligāta):** |   |
| **Plānotais komercdarbības veids:** Atzīmēt ar “X” tikai vienu no komercdarbības veidiem, kādā pēc Granta saņemšanas Pretendents reģistrēs savu darbību.  | SIA  |   | Individuālais komersants  |   |
| Mazkapitāla SIA  |   |   Cits:  |   |
| **Plānotais nosaukums:**  |   |
| **Plānotās uzņēmējdarbības NACE kods:**  |   |
| **Plānotās uzņēmējdarbības juridiskā adrese:**  |   |
|  **De minimis veidlapas ID numurs** |  |

* 1. **Juridiska persona:**

(Informāciju aizpilda, ja Pretendents jau ir reģistrējies LR Komercreģistrā)

|  |  |
| --- | --- |
| **Pilns juridiskais nosaukums:**  |   |
| **Juridiskā adrese:**  |   |
| **Reģistrācijas Nr.:**  |   |
| **Darbības NACE kods/-i:**  |   |
| **Plānotais NACE kods:** Norādīt, ja pēc Granta saņemšanas plānots paplašināt darbības veidu |   |
| **Kontaktpersona:** Uzņēmuma paraksttiesīgā persona  |   |
| **Tālruņa Nr.:**  |   |
| **E-pasta adrese:**  |   |
| **E- adrese:**  |   |
| **Interneta mājaslapas adrese:** Norādīt tikai, ja tāda ir |   |
| **De minimis veidlapas ID numurs** |  |

|  |  |
| --- | --- |
| X  | Ar šo apliecinu, ka par iesniegto pieteikumu pēdējo 3 gadu laikā **neesmu saņēmis Cēsu novada uzņēmējdarbības atbalsta Grantu.**  |

|  |
| --- |
| Atzīmēt ar “X” vai atstāt tukšu! Aizpilda, ja pēdējo 3 gadu laikā saņemts Cēsu novada uzņēmējdarbības atbalsta Grants (gan kā fiziskai, gan kā juridiskai personai).  |
|   | Esmu saņēmis Cēsu novada uzņēmējdarbības atbalsta Grantu pēdējo 3 gadu laikā, bet tā ir bijusi cita, ar šo pieteikumu nesaistīta ideja vai cita produkta aktivitātes, kas atbilst Konkursa nolikuma 5.5. apakšpunktam.  |
| **Granta saņemšanas gads:**  | **Grantu saņēmusī ideja:**  |
|   |   |
|   |   |
|   |   |

1. **PROJEKTA APRAKSTS:**
	1. **Produkta / pakalpojuma** **nosaukums**:

Pieteiktā Projekta nosaukums (maksimāli 100 rakstu zīmes).

|  |
| --- |
|  |

* 1. **Produkta / pakalpojuma** **apraksts**:

Aprakstā iekļauts – kādu problēmu šis produkts / pakalpojums atrisina, kas to padara unikālu vai atšķirīgu no citiem, kāda ir tā nozīme konkrētajā lokācijā / mērķa auditorijā (maksimāli 4000 rakstu zīmes).

|  |
| --- |
|  |

* 1. **Produkta / pakalpojuma** **mērķauditorija**:

Aprakstā nodefinēta produkta / pakalpojuma mērķauditorija, piemēram, vecums, dzimums, nodarbošanās, izglītība, dzīvesvieta utt., kādas ir viņu vajadzības, problēmas vai motivācija, kā viņi uzvedas (ieradumi, vērtības, mediju lietojums, attieksme), kā tieši produkts/pakalpojums viņiem palīdz (vērtības piedāvājums), un, ja nepieciešams, arī segmentācija, piemēram, primārā un sekundārā auditorija (maksimāli 3000 rakstu zīmes).

|  |
| --- |
|  |

* 1. **Produkta / pakalpojuma konkurentu raksturojums:**

Izpētīti un nosaukti galvenie mērķa tirgus konkurenti – kāda ir viņu cena, pozicionējums, ar ko atšķiras piedāvājums (maksimāli 4000 rakstu zīmes).

|  |
| --- |
|  |

* 1. **Produkta / pakalpojuma tirgus definēšana:**

Noteikts, kur ģeogrāfiski atrodas produkta / pakalpojuma tirgus, kāda ir tā specifika un kāds ir aptuvenais klientu apjoms (maksimāli 2500 rakstu zīmes).

|  |
| --- |
|  |

* 1. **Produkta / pakalpojuma izplatīšanas un pārdošanas kanāli:**

Norādīti un izpētīti mērķauditorijai atbilstoši pārdošanas vai izplatīšanas kanāli (maksimāli 2500 rakstu zīmes).

|  |
| --- |
|  |

* 1. **Produkta / pakalpojuma komunikācijas kanāli:**

Norādīti un izpētīti mērķauditorijai atbilstoši komunikācijas kanāli  (maksimāli 2500 rakstu zīmes).

|  |
| --- |
|  |

* 1. **Produkta / pakalpojuma ilgtspēja un apritīgums:**

Vai produkts / pakalpojums ir ilgtspēju veicinošs, vai tas nodrošina īsās piegādes ķēdes (tiek izmantoti vietējie resursi, vietējais darba spēks), vai  tiek izmantoti otrreizēji izmantojami materiāli (un kādā apjomā), tiek aizstātas izejvielas ar citu uzņēmumu blakusproduktiem vai pārpalikumiem, tiek attīstīts lietu remonta pakalpojums, veicināti koplietošanas vai nomas pakalpojumi, u.tml. Var atstāt neaizpildītu, ja Pretendents nepiesakās papildus apritīguma Granta finansējumam (maksimāli 3000 rakstu zīmes).

|  |
| --- |
|  |

1. **PROJEKTA FINANSĒJUMS:**
	1. **Iesniegtā Projekta**  **kopējais nepieciešamais finansējums**:

Norādīt precīzas izmaksu pozīcijas, kas nepieciešamas, lai iesniegto Projektu realizētu, tostarp norādot pozīcijas, kuras tiks segtas no pašu finansējuma! Tabulā jābūt skaidri saskatāmam, ka Pretendentam ir skaidra izpratne par nepieciešamo finansējumu, lai savu produktu / pakalpojumu virzītu tirgū. Pozīciju skaitam nav ierobežojumu, tabulu var papildināt vai dzēst liekās pozīcijas.

|  |  |  |  |
| --- | --- | --- | --- |
| **Nr.p. k.**  | **Izmaksu pozīcija:**  | **Summa bez PVN:**  | **Kopā ar PVN:**  |
| **Pašu finansējums:**  |
| 1.  |   |   |   |
| 2.  |   |   |   |
| 3.  |   |   |   |
| 4.  |   |   |   |
| 5.  |   |   |   |
| 6.  |   |   |   |
| 7.  |   |   |   |
| 8.  |   |   |   |
| 9.  |   |   |   |
| **KOPĀ:**  |   |
| **Granta finansējums:**  |
| 1.  |   |   |   |
| 2.  |   |   |   |
| 3.  |   |   |   |
| 4.  |   |   |   |
| 5.  |   |   |   |
| 6.  |   |   |   |
| 7.  |   |   |   |
| 8.  |   |   |   |
| 9.  |   |   |   |
| **KOPĀ:**  |   |

* 1. **Apritīguma Grants**:

Papildus pieejamā Granta summa ir 3000 EUR un tā tiek piešķirta, vērtējot pēc apritīguma Granta vērtēšanas kritērijiem. Lai kvalificētos papildus apritīguma Grantam, Pretendentam jāsasniedz minimālais punktu skaits, kas minēts Konkursa Nolikuma 7.8. punktā un tam jāatbilst apritīguma Granta vērtēšanas kritērijiem (kas redzami Konkursa Nolikuma Pielikuma Nr. 2 Vērtēšanas tabulā).

|  |
| --- |
| Atzīmēt ar “X”, vai atstāt tukšu!  |
|   | Piesakos papildus 3000 EUR finansējumam par apritīguma principu ievērošanu un veicināšanu, savu darbību veicu atbilstoši Nolikumam un apritīguma vērtēšanas kritērijiem.  |

* 1. **Finansēšanas plāns**:

Norādīt summu, kura tiks segta no pašu līdzekļiem, kurai tiks izmantots piešķirtais Grants, kurai tiks novirzīts apritīguma Grants (100% apmērā), kurai nepieciešams aizdevums vai tiks izmantoti citi finansējuma avoti.

|  |  |  |
| --- | --- | --- |
| **Finanšu avots**  | **Summa ar PVN**  | **% no kopējā finansējuma**  |
| **Pašu līdzekļi:** Plānotais paša ieguldījums. Tam jāsastāda vismaz 30% no kopējā nepieciešamā finansējuma.  |   |   |
| **Granta finansējums:** Granta pieejamā summa līdz 5000 EUR. Tā nedrīkst pārsniegt 70% no kopējā finansējuma.  |   |   |
| **Apritīguma Granta finansējums**: Pieejamais papildus finansējums 3000 EUR apritīgām idejām. Šis Grants tiek piešķirts 100% apmērā.  |   |   |
| **Aizdevums:** Norādīt, ja idejas realizācijai plānots veikt aizņēmumu.  |   |   |
| **Cits:**  |   |   |
| **Kopā:**  |   |   |

1. **PROJEKTA ĪSTENOŠANAS GRAFIKS:**

Tabulā norādīti mēneši no Granta saņemšanas brīža. Mēnešu skaits atbilst mēnešiem, kopš Līguma parakstīšanas brīža un tie nenorāda gada kalendāros mēnešus. Plānoto aktivitāšu sarakstā plānotās aktivitātes jāatzīmē laika skalā ar “X”, norādot mēnešus, kuros to plānots veikt.

|  |  |  |
| --- | --- | --- |
| **Nr.p. k.**  | **Aktivitātes nosaukums**  | **Mēneši no Granta saņemšanas brīža**  |
|   | **1**  | **2**  | **3**  | **4**  | **5**  | **6**  | **7**  | **8**  | **9**  | **10**  | **11**  | **12**  |
| 1.  |   |   |   |   |   |   |   |   |   |   |   |   |   |
| 2.  |   |   |   |   |   |   |   |   |   |   |   |   |   |
| 3.  |   |   |   |   |   |   |   |   |   |   |   |   |   |
| 4.  |   |   |   |   |   |   |   |   |   |   |   |   |   |
| 5.  |   |   |   |   |   |   |   |   |   |   |   |   |   |
| 6.  |   |   |   |   |   |   |   |   |   |   |   |   |   |
| 7.  |   |   |   |   |   |   |   |   |   |   |   |   |   |
| 8.  |   |   |   |   |   |   |   |   |   |   |   |   |   |

1. **PIEVIENOTIE PIELIKUMI:**

Atzīmēt ar “X” pievienotos pielikumus.

|  |  |
| --- | --- |
| Pieteikuma veidlapa:  | X  |
| De minimis veidlapa\*  |   |
| Video pieteikums:  |   |
| Citi materiāli (norādot kādi):  |   |

\*Pievieno, ja Pieteikumā nav norādīts veidlapas ID numurs

**Parakstot  šo Veidlapu apliecinu, ka atbilstu Grantu konkursa “UZRĀVIENS 2025” Nolikuma prasībām, ka visa sniegtā informācija ir patiesa un esmu iepazinies(-usies) ar visām Nolikuma prasībām. Tāpat piekrītu, ka saņemot Grantu, pēc Līguma noslēgšanas, Rīkotājs drīkst publicēt informāciju par manu juridisko nosaukumu, Granta saņēmušās idejas nosaukumu un saņemto summu.**

DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

Pielikums Nr.2

|  |  |
| --- | --- |
| **CĒSU NOVADA UZŅĒMĒJDARBĪBAS GRANTU KONKURSA “UZRĀVIENS 2025 ”****VĒRTĒŠANAS KRITĒRIJI** |   |

|  |
| --- |
| **Obligātie priekšnoteikumi (Jā/Nē kritēriji)** |
| **Kritērijs** | **Vērtējums** |
| Jauna produkta / pakalpojuma izstrāde/ saimnieciskās darbības uzsākšana | * Jā

 **X** Nē |
| Pretendents apņemas dibināt uzņēmumu un veikt uzņēmējdarbību Cēsu novadā (apņemas dibināt un reģistrēt uzņēmumu LR Komercreģistrā, reģistrēt uzņēmuma juridisko adresi, kā arī veikt uzņēmējdarbību Cēsu novada administratīvajā teritorijā) | * Jā

 **X** Nē |
| Pretendents pēdējo trīs gadu laikā nav saņēmis Cēsu novada Grantu par identisku vai būtiski nemainītu produktu/ pakalpojumu. | * Jā, nav saņēmis

 **X** Nē, ir saņēmis |
| **Finansējuma pietiekamība realizācijai** |
| **Kritērijs** | **Punkti** | **Maks. punktu skaits** |
| Pieteikuma tāmē uzrādīts, kā tiks īstenota iecere pēc Granta piešķiršanas, kā arī iekļauts pamatotsPretendenta Pašfinansējuma apmērs un pieejamie resursi. Tāme sniedz pārliecību par Projekta rezultātu.  | **0** Nē**2** Daļēji**4** Pilnībā | **4** |
| **Mārketinga analīze** |
| **Kritērijs** | **Punkti** | **Maks. punktu skaits** |
| **Produkts/pakalpojums**Izstrādāts pilnīgs produkta/pakalpojuma apraksts – kādu problēmu tas atrisina, kas to padara īpašu vai atšķirīgu, kāda ir tā nozīme konkrētajā lokācijā. | **0** Nav/**2** Vāji**4** Labi**6** Pilnīgi un pamatoti | **6** |
| **Mērķauditorija**Pretendents precīzi un pamatoti identificē savas biznesa idejas mērķauditoriju (vecums, dzimums, nodarbošanās, izglītība, dzīvesvieta u. c.), kā arī spēj raksturot tās vajadzības, problēmas, motivāciju un uzvedību. Pieteikumā parādīts, kā produkts vai pakalpojums atbilst mērķauditorijas interesēm un sniedz tai vērtību. Veikta auditorijas segmentācija (primārā un sekundārā), tā ir atbilstoši pamatota. | **0** Nav**2** Vāji**4** Labi**6** Pilnīgi un pamatoti | **6** |
| **Konkurenti**Izpētīti un nosaukti galvenie mērķa tirgus konkurenti – kāda ir viņu cena, pozicionējums, ar ko atšķiras piedāvājums. | **0** Nav**2** Vāji**4** Labi**6** Pilnīgi un pamatoti | **6** |
| **Nodefinēts tirgus**Noteikts, kur ģeogrāfiski atrodas tirgus, kāda ir tā specifika un kāds ir aptuvenais klientu apjoms. | **0** Nav**2** Vāji**4** Labi**6** Pilnīgi un pamatoti | **6** |
| **Izplatīšanas un/vai pārdošanas kanāli**Norādīti un izpētīti mērķauditorijai atbilstoši pārdošanas vai izplatīšanas kanāli. | **0** Nav**2** Vāji**4** Labi**6** Pilnīgi un pamatoti | **6** |
| **Komunikācijas kanāli**Norādīti un pamatoti mērķauditorijai atbilstoši komunikācijas kanāli. | **0** Nav**2** Vāji**4** Labi**6** Pilnīgi un pamatoti | **6** |
| **Īsās piegādes ķēdes** |
| Projektā iesaistīti vietējie resursi (piemēram, izejvielas, pakalpojumi, darbaspēks no Cēsu novada vai tuvākās apkārtnes, tādējādi samazinot transporta attālumus un veicinot vietējo ekonomiku).   | **0** Nē**2** Jā | **2** |
| **Produkta / pakalpojuma nozīme** |
| Produkts vai pakalpojums ir nozīmīgs norādītajai mērķauditorijai. | **0** Nē**2** Jā | **2** |
| **Produkta / pakalpojuma eksporta potenciāls** |
| Produktu vai pakalpojumu ir iespēja eksportēt. | **0** Nē**2** Jā | **2** |
| **Izmantoti digitāli risinājumi /jauninājumi** |
| Produkta / idejas izstrādei izmantoti inovatīvi digitāli risinājumi, gudri optimizēti procesi. | **0** Nē**2** Jā | **2** |
| **Video pieteikums** |
| Iesniegumam pievienots video pieteikums. | **0** Nē**1** Jā | **1** |
| **Prezentācija** |
| Izveidota prezentācija par produktu/ pakalpojumu. | **0** Nē**1** Jā | **1** |
| **Projekta dzīvotspēja** |
| Iesniegtā ideja ir dzīvotspējīga ilgtermiņā. | **0** Nē**2** Daļēji**4** Pilnībā | **4** |
| **MAKSIMĀLAIS PUNKTU SKAITS KOPĀ** | **54** |
| **Apritīguma Grants (tiek vērtēts tikai viens no A, B vai C)** |
| **Kritērijs** | **Punkti** | **Maks. punktu skaits** |
| **A**Jauna produktu izveide no otrreizēji izmantotiem materiāliem. | **0** Nav**1** līdz 25%**2** 25-50%**3** 50-75%**4** virs 75% | **4** |
| **B**Jauna produkta izveide vai izejvielu aizstāšana esošam produktam, veidojot sadarbību ar citu uzņēmumu un izmantojot tā blakusproduktus vai pārpalikumus. | **0** Nav**1** līdz 25%**2** 25-50%**3** 50-75%**4** virs 75 | **4** |
| **C**Lietu remonta pakalpojuma attīstīšana / lietu nomas vai koplietošanas pakalpojuma **unikalitāte**. | **0** Nav**1** unikāls uzņēmumam**2** unikāls Cēsu novadā**3**  unikāls Vidzemes reģionā vai pastāv neliela konkurence **4** unikāls Latvijā | **4** |

Pielikums Nr.3

Cēsu novada uzņēmējdarbības Grantu konkursa “UZRĀVIENS 2025”

**VIDEO MATERIĀLA SAGATAVOŠANAS VADLĪNIJAS**

1. **Vispārīga informācija**
	1. Konkursa ietvaros iesniedzamā video prezentācija kalpo kā instruments, lai interesantā un saistošā veidā strukturēti atspoguļotu savu biznesa ideju konkursa žūrijai.
2. **Video sagatavošanas specifikācija**
	1. Tehniskie nosacījumi:
		1. Video formāts: vertikāls (portreta režīms);
		2. Maksimālais garums: līdz 3 minūtēm;
		3. Ierakstīšanas un montāžas rīki: pēc pretendenta izvēles (var izmantot gan profesionālu tehniku, gan viedtālruni, montāža pieļaujama jebkurā platformā);
		4. Tehniskā kvalitāte netiek vērtēta, tomēr ieteicams nodrošināt saprotamu attēlu un skaidru skaņu.
3. **Ieteicamā video struktūra (saturs)**
	1. Ieteicams sniegt atbildes uz šādiem jautājumiem:
		1. Kas es esmu? (īsa pašprezentācija)
		2. Kāds ir mans produkts vai pakalpojums?
		3. Kādu problēmu tas palīdz risināt?
		4. Kādu iespaidu uz produktu/pakalpojumu atstās iespējamā Granta saņemšana?
4. **Noslēguma norādes**
	1. Video prezentācijā ieteicams izklāstīt idejas būtību, izvairīties no pārlieku tehniska žargona un, pats galvenais – izbaudīt idejas stāstīšanas procesu.

Pielikums Nr. 4

Cēsu novada uzņēmējdarbības Grantu konkursa “UZRĀVIENS 2025”

**ATSKAITE PAR PIEŠĶIRTĀ FINANSĒJUMA IZLIETOJUMU**

|  |
| --- |
| **1. VISPĀRĪGĀ INFORMĀCIJA** |
|

|  |  |
| --- | --- |
| **Granta saņēmējs** |   |
| **Reģistrācijas Nr.** |   |
| **Iesniedzēja vārds, uzvārds, amats** |  |
| **Līguma numurs un noslēgšanas datums** |   |
| **Pārskata periods**Formātā no (DD.MM.GGGG.) līdz (DD.MM.GGGG.)  |   |

 |
| **2. PĀRSKATA PERIODĀ IZLIETOTIE NAUDAS LĪDZEKĻI** |
|  |
| Piešķirtā Granta izlietojums |
| Nr.p.k. | Apmaksas datums | Dokumenta nosaukums | Dokumenta Nr. | Saimnieciskais darījums(prece vai pakalpojums) | Summa,(t.sk. PVN) | Valūta | Atbilstība tāmes punktam |
| **1.** |  |  |  |  |  |  |  |
| **2.** |  |  |  |  |  |  |  |
| **3.** |  |  |  |  |  |  |  |
| **4.** |  |  |  |  |  |  |  |
| **5.** |  |  |  |  |  |  |  |
| **6.** |  |  |  |  |  |  |  |
| **Kopā, EUR** |  |  |  |
| Granta saņēmēja veiktie pašu finansējuma maksājumi |
| Nr.p.k. | Apmaksas datums | Dokumenta nosaukums | Dokumenta Nr. | Saimnieciskais darījums(prece vai pakalpojums) | Summa,(t.sk. PVN) | Valūta | Atbilstība tāmes punktam |
| **1.** |  |  |  |  |  |  |  |
| **2.** |  |  |  |  |  |  |  |
| **3.** |  |  |  |  |  |  |  |
| **4.** |  |  |  |  |  |  |  |
| **5.** |  |  |  |  |  |  |  |
| **Kopā, EUR** |  |  |  |
|  |
| **3. SATURISKĀ ATSKAITE** |
|  |
| **4. IESNIEGTIE DOKUMENTI** |
| Dokuments | Dokumenta sagatavošanas datums | Lapu skaits |
|  | Konta apgrozījuma pārskats, kurā atzīmēti aizdevuma līdzekļu izlietošanas saimnieciskie darījumi un līdzdalības maksājumi |  |  |
|  | Attaisnojošo dokumentu kopijas par saimnieciskajiem darījumiem, kas veikti skaidrā naudā |  |  |
| **Svarīgi!**1. Šī pārskata 2.sadaļā un pievienotajā konta pārskatā ir jāatzīmē un jānorāda tikai tie saimnieciskie darījumi un līdzdalības maksājumi, kas attiecas uz Konkursa kārtībā iesniegto projektu.
2. Skaidrā naudā veiktos saimnieciskos darījumus apliecina čeki, kvītis un citi norēķinu dokumenti, kuros precīzi norādīta iegādātā prece vai pakalpojums un tie noformēti atbilstoši Ministru kabineta 21.12.2021. noteikumiem Nr.877 „Grāmatvedības kārtošanas noteikumi” (jābūt aizpildītiem visiem rekvizītiem).
3. Visi saimniecisko darījumu un to apmaksu apliecinošie dokumenti (pārskatā uzrādītajā kārtībā) jāiesniedz vienkopus.

Ar šo apliecinu, ka visi ar Projekta realizāciju saistītie attaisnojuma dokumenti (rēķini, līgumi, pavadzīmes, algu izmaksu apliecinošie dokumenti, avansu norēķinu dokumenti) atrodas uzņēmuma grāmatvedībā un tie ir patiesi. |
|  |  |  |  |  |  |
|  |  |  |

DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU